יום אזכרה חטאי
יום אזכרה חטאי אני אתחרטה; אודה עלי פשעי ואל נא אחטא; אנה אני אברח ואן אמלטה; נדדה שנת עיני ונפשי נקטה; אש הנדוד בער וליבי להטה:; בוגד מחרחר ריב כבוש את ריבך; תרבה תלונתך ותקשה ליבך; אקרא לאל עליון ישבר חרבך; אלי ומבטחי אני נשען בך; הצל יחידתי ואותי מלטה:; שדי ענני נא ונפשי חלצה; כי הנדוד ארך וזקנה קפצה; בית קדשך נחרב וחומה נפרצה; גלה לקץ סתום נפוצות קבצה; עידן ועידנין פלג עידן מטא:; האר אפלתי ורפא מחלי; ושלח מבשר טוב לבשר מקהלי; ובנה דביר קדשי ויסד היכלי; הצמח לבן דוד ויבוא גואלי; אלי עיר ירושלם בצדק ישפטה:; 